CELEX: 62012TA0216
Language: el
Date: 2015-10-06 00:00:00
Title: Υπόθεση T-216/12: Απόφαση του Γενικού Δικαστηρίου της 6ης Οκτωβρίου 2015 — Technion και Technion Research & Development Foundation κατά Επιτροπής (Χρηματοδοτική συνδρομή — Έκτο πρόγραμμα-πλαίσιο έρευνας, τεχνολογικής ανάπτυξης και επίδειξης — Ανάκτηση, κατ’ εφαρμογήν των πορισμάτων οικονομικού ελέγχου, των ποσών που καταβλήθηκαν από την Επιτροπή στο πλαίσιο συμβάσεως έρευνας — Συμψηφισμός απαιτήσεων — Μερικός αναχαρακτηρισμός της προσφυγής — Αίτημα να αναγνωρισθεί ότι δεν υφίσταται απαίτηση εκ συμβάσεως — Ρήτρα διαιτησίας — Επιλέξιμες δαπάνες — Αδικαιολόγητος πλουτισμός — Υποχρέωση αιτιολογήσεως)

30.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 398/27
            
         Απόφαση του Γενικού Δικαστηρίου της 6ης Οκτωβρίου 2015 — Technion και Technion Research & Development Foundation κατά Επιτροπής
   (Υπόθεση T-216/12) (1)
   
   ((Χρηματοδοτική συνδρομή - Έκτο πρόγραμμα-πλαίσιο έρευνας, τεχνολογικής ανάπτυξης και επίδειξης - Ανάκτηση, κατ’ εφαρμογήν των πορισμάτων οικονομικού ελέγχου, των ποσών που καταβλήθηκαν από την Επιτροπή στο πλαίσιο συμβάσεως έρευνας - Συμψηφισμός απαιτήσεων - Μερικός αναχαρακτηρισμός της προσφυγής - Αίτημα να αναγνωρισθεί ότι δεν υφίσταται απαίτηση εκ συμβάσεως - Ρήτρα διαιτησίας - Επιλέξιμες δαπάνες - Αδικαιολόγητος πλουτισμός - Υποχρέωση αιτιολογήσεως))
   (2015/C 398/37)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες — ενάγοντες: Technion — Israel Institute of Technology (Χάιφα, Ισραήλ) και Technion Research & Development Foundation Ltd (Χάιφα) (εκπρόσωπος: D. Grisay, δικηγόρος)
   
      Καθής-εναγόμενη: Ευρωπαϊκή Επιτροπή (εκπρόσωποι: D. Calciu και F. Moro, επικουρούμενες αρχικώς από τις L. Defalque και S. Woog, εν συνεχεία από τις L. Defalque και J. Thiry, δικηγόρους)
   
      Αντικείμενο
   
   Αφενός, αίτημα ακυρώσεως, βάσει του άρθρου 263 ΣΛΕΕ, της αποφάσεως της Επιτροπής περί συμψηφισμού απαιτήσεων η οποία περιέχεται στην από 13 Μαρτίου 2012 επιστολή προς το Technion — Israel Institute of Technology και η οποία αποβλέπει στην ανάκτηση του ποσού των 97  118,69 ευρώ, που αντιστοιχεί στα αναπροσαρμοσθέντα ποσά, πλέον τόκων, για τη σύμβαση υπ’ αριθ. 034984 (Mosaica), κατόπιν των πορισμάτων οικονομικού ελέγχου που αφορά, μεταξύ άλλων, τη σύμβαση αυτή η οποία συνήφθη στο πλαίσιο του έκτου προγράμματος-πλαισίου της Ευρωπαϊκής Κοινότητας για δραστηριότητες έρευνας, τεχνολογικής αναπτύξεως και επιδείξεως με σκοπό τη συμβολή στη δημιουργία του ευρωπαϊκού χώρου έρευνας και στην καινοτομία (2002-2006), και, αφετέρου, αίτημα να διαπιστωθεί, επί τη βάσει του άρθρου 272 ΣΛΕΕ, ότι δεν υφίσταται η απαίτηση την οποία η Επιτροπή υποστηρίζει ότι έχει έναντι του Technion δυνάμει της συμβάσεως Mosaica και την οποία πρότεινε σε συμψηφισμό.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Καταδικάζει τους Technion — Israel Institute of Technology και Technion Research & Development Foundation Ltd στα δικαστικά έξοδα.
            
         
      (1)  EE C 243 της 11.8.2012.